**มิติที่ 3 การส่งเสริมบทบาทและการมีส่วนร่วมของภาคประชาชน**

 **3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

 **3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**ลำดับที่ ๑**

**1. ชื่อ มาตรการ “ปรับปรุงศูนย์ข้อมูลข่าวสารของเทศบาลตำบลหนองกราดให้มีประสิทธิภาพมากยิ่งขึ้น”**

**2. หลักการและเหตุผล**

 ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

 ดังนั้น เพื่อให้การดำเนินการดังกล่าวเป็นไปตามที่กฎหมายกำหนด เทศบาลตำบลหนองกราดจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาลตำบลหนองกราด ให้บริการ ณ สำนักงานเทศบาลตำบลหนองกราด โดยมีงานศูนย์บริการข้อมูลฝ่ายประชาสัมพันธ์ สำนักปลัด เป็นผู้รับผิดชอบข้อมูลข่าวสารต่าง ๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

 3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

 3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาลตำบลหนองกราด

**4. เป้าหมาย/ผลผลิต**

 ศูนย์ข้อมูลข่าวสารเทศบาลตำบลหนองกราด จำนวน 1 แห่ง

**5. พื้นที่ดำเนินการ**

 ณ ศูนย์ข้อมูลข่าวสารของเทศบาลตำบลหนองกราด

**6. วิธีดำเนินการ**

 6.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

 6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน

 6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

 6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

 6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

 6.6 มีบริการอินเตอร์เน็ตสำหรับให้บริการประชาชนทั่วไป

 6.7 มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

 ปีงบประมาณ พ.ศ. 2566-2570

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 จำนวนศูนย์ข้อมูลข่าวสารของเทศบาลตำบลหนองกราด

**ลำดับที่ ๒**

**1. ชื่อมาตรการ “เผยแพร่ข้อมูลข่าวสารที่สำคัญและหลากหลาย”**

**2. หลักการและเหตุผล**

 ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่น ๆ

 ดังนั้น เทศบาลตำบลหนองกราด จึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลหนองกราด ได้ง่ายและสะดวกมากขึ้น

**3. วัตถุประสงค์**

 3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

 3.2 เพื่อให้มีการเผยแพร่ข้อมูลข่าวสารที่หลากหลาย

 3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

 มีข้อมูลประเภทต่าง ๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 จัดให้มีข้อมูลข่าวสารประเภทต่าง ๆ เผยแพร่ให้ประชาชนพื้นที่เทศบาลตำบลหนองกราด ได้แก่

* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* แผนอัตรากำลัง
* แผนการจัดหาพัสดุ
* ประกาศสอบราคา/ประกวดราคา
* สรุปผลการจัดซื้อจัดจ้าง
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ
* ผลสำรวจความพึงพอใจของประชาชน

**7. ระยะเวลาดำเนินการ**

 ปีงบประมาณ พ.ศ. 2566 - 2570

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10.ตัวชี้วัด/ผลลัพธ์**

 จำนวนข้อมูลข่าวสารที่ได้รับการเผยแพร่

**ลำดับที่ 3**

**1. ชื่อกิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาลตำบลหนองกราด และการรับเรื่องร้องเรียนเกี่ยวกับการเงินการคลัง”**

**2. หลักการและเหตุผล**

 การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่าง ๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่าง ๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**3. วัตถุประสงค์**

 เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**4. เป้าหมาย/ผลผลิต**

 ประชาชนภายในเขตเทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่าง ๆ รวมถึงการประชาสัมพันธ์เกี่ยวกับการชำระภาษีท้องถิ่น ผ่านทางเว็บไซต์ของเทศบาลตำบลหนองกราด และปิดประกาศข้อมูลดังกล่าวที่บอร์ดประชาสัมพันธ์ของเทศบาลตำบลหนองกราด และการรับเรื่องร้องเรียนทางด้านการเงินการคลัง ผ่านทางเว็บไซต์ของเทศบาลตำบลหนองกราด และทางโทรศัพท์และโทรสาร หมายเลข ๐-๔๔97-3557 หรือเข้าร้องเรียนโดยตรงที่ กองคลัง สำนักงานเทศบาลตำบลหนองกราด

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลัง เทศบาลตำบลหนองกราด

**10. ตัวชี้วัด/ผลลัพธ์**

 ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานของเทศบาลตำบลหนองกราด ทำให้ลดการทุจริตและประพฤติมิชอบ มีความโปร่งใสในการปฏิบัติงาน

**3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**ลำดับที่ 4**

**1. ชื่อมาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลหนองกราด”**

**2. หลักการและเหตุผล**

 ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่น ๆ

 ดังนั้น เทศบาลตำบลหนองกราด จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลหนองกราด ได้ง่ายและสะดวกมากขึ้น

**3. วัตถุประสงค์**

 3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

 3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

 3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

 ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดหน้าสำนักงานเทศบาลตำบลหนองกราด
* บอร์ดประชาสัมพันธ์หมู่บ้าน
* ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่
* ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง
* จัดส่งเอกสารเผยแพร่รายงานประจำปี
* ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น

**7. ระยะเวลาดำเนินการ**

 ปีงบประมาณ พ.ศ. 2566-2570

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10.ตัวชี้วัด/ผลลัพธ์**

 จำนวนช่องทางในการเผยแพร่ข้อมูลข่าวสารของหน่วยงาน

**ลำดับที่ 5**

**1. ชื่อโครงการ : โครงการสื่อประชาสัมพันธ์**

**2. หลักการและเหตุผล**

 ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่าง ๆ ก้าวหน้าไปมากเครื่องมือสื่อสารอิเล็กทรอนิกส์ต่าง ๆ ที่ทันสมัย และมีประสิทธิภาพสูง การนำเอาเทคโนโลยีต่าง ๆ เข้ามาใช้ในการดำเนินงานผ่านสื่อการประชาสัมพันธ์ เพื่อให้บรรลุผลสำเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้นๆ หรือช่วงระยะเวลาอันจำกัดนั้นเป็นเรื่องที่ต้องปูพื้นฐาน สร้างความน่าเชื่อถือ และน่าสนใจให้กับกิจกรรม/โครงการของเทศบาล ให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่าง ๆ ได้ชัดเจนถูกต้อง ฉะนั้นการสร้างความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจของเทศบาล จึงจำเป็นต้องพิจารณาในการเลือกสื่อให้เหมาะสมกับสภาวการณ์นั้น ๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสำคัญ ทั้งนี้เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใสและยุติธรรม

**3. วัตถุประสงค์**

 1. เพื่อประชาสัมพันธ์การดำเนินงานของเทศบาลตำบลหนองกราด ให้ประชาชนได้รับทราบโดยผ่านทางสื่อประเภทต่าง ๆ ได้แก่ สื่อสิ่งพิมพ์, สื่อวิทยุ, โทรทัศน์, สื่อ Social network ผ่านทางจดหมายอิเล็กทรอนิกส์

 2. เพื่อสร้างจิตสำนึกให้เกิดการเรียนรู้ รับรู้และเข้าใจในภารกิจการปฏิบัติงานของเทศบาลตำบลหนองกราด อย่างถูกต้องและโปร่งใส

 3. เพื่อส่งเสริมให้ประชาชนมีส่วนร่วมและรับผิดชอบในภารกิจของเทศบาลตำบลหนองกราด

 4. เพื่อให้เกิดความหวงแหนและภาคภูมิใจในท้องถิ่นของตน

 5. เพื่อนำเสนอผลงาน/โครงการโดดเด่น ให้เป็นที่ทราบกันอย่างแพร่หลาย

 6. เพื่อความสัมพันธ์ที่ดีและเชื่อมความสามัคคีระหว่างเทศบาลตำบลหนองกราด สื่อมวลชนและประชาชน

**4. เป้าหมาย**

 เพื่อผลิตสื่อประชาสัมพันธ์เผยแพร่ภารกิจของเทศบาลตำบลหนองกราด ให้แก่ประชาชนโดยทั่วไปอย่างกว้างขวาง

 4.1 จัดทำวารสารรายงานประจำปี เพื่อรวบรวมภารกิจ การดำเนินงานของเทศบาลตำบลหนองกราด

 4.2 จัดทำวารสารแถลงผลงานคณะผู้บริหาร

 4.3 จัดทำแผ่นพับประชาสัมพันธ์เทศบาลตำบลหนองกราด และคู่มือการให้บริการประชาชน

 4.4 จัดทำคู่มือสำหรับประชาชน

 4.๕ ป้ายประชาสัมพันธ์

 4.๖ จดหมายอิเล็กทรอนิกส์

 4.7 เสียงตามสาย

 4.8 อื่น ๆ

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 6.1 เสนออนุมัติโครงการ

 6.2 ดำเนินการประชุม

 6.3 มอบหมายงาน/จัดทำการร่วมนำเสนอร่างรูปแบบ

 6.4 ผลิตสื่อประเภทต่างๆ เพื่อให้เกิดการเรียนรู้อย่างเหมาะสมตามภารกิจของเทศบาลตำบลหนองกราด

 6.5 ติดตามและประเมินผลโครงการ

**7. ระยะเวลาดำเนินการ**

 ปีงบประมาณ พ.ศ. 2566-2570

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 ใช้แบบสอบถามความพึงพอใจในการดำเนินงานของเทศบาลตำบลหนองกราด ซึ่งออกแบบโดยคณะกรรมการติดตามและประเมินผลแผนพัฒนาเทศบาลตำบลหนองกราด เป็นตัวชี้วัด โดยกำหนดตัวชี้วัด ดังนี้

 - ประชาชนได้รับทราบเข้าใจถึงบทบาท ภารกิจของเทศบาลตำบลหนองกราด และมีความพึงพอใจในสื่อเอกสารในการประชาสัมพันธ์ ไม่น้อยกว่าร้อยละ 60

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**ลำดับที่ 1**

**1. ชื่อกิจกรรม : การดำเนินงานศูนย์รับเรื่องราวร้องทุกข์เทศบาลตำบลหนองกราด**

**2. หลักการและเหตุผล**

 เทศบาลตำบลหนองกราด เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่าง ๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

 ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลตำบลหนองกราด จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่าง ๆ

**3. วัตถุประสงค์**

 3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

 3.2 เพื่ออำนวยความสะดวกแก่ประชาชนที่มาติดต่อราชการ ณ สำนักงานเทศบาลตำบลหนองกราด

 3.3 เพื่อเสริมสร้างความสัมพันธ์อันดีระหว่างบุคลากรของเทศบาลตำบลหนองกราด กับประชาชนในพื้นที่

**4. เป้าหมาย**

 ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใด ๆ ที่อาจจะเกิดขึ้นตามมาได้

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 5.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

 5.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

 5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

 5.4 แจ้งผลการปฏิบัติงานให้ผู้ร้องทราบ

**7. ระยะเวลาดำเนินการ**

 ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้

 6.1 สำนักงานเทศบาลตำบลหนองกราด

 6.2 ทางโทรศัพท์หมายเลข ๐๔๔-973557

 6.3 ทางเว็บไซต์

 6.4 ทางไปรษณีย์

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 10.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาลตำบลหนองกราด

10.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

 10.3 แจ้งผลการดำเนินการให้ผู้ร้องเรียนทราบภายใน 15 วัน

**3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**ลำดับที่ 2**

**1. ชื่อมาตรการ : การแก้ไขเหตุเดือดร้อนรำคาญ ด้านการสาธารณสุขและสิ่งแวดล้อม**

**2. หลักการและเหตุผล**

 กองสาธารณสุขและสิ่งแวดล้อม เทศบาลตำบลหนองกราด เป็นส่วนงานที่มีอำนาจหน้าที่โดยตรงในการดูแลด้านการสาธารณสุขและสิ่งแวดล้อมให้แก่ประชาชน ตามพระราชบัญญัติการสาธารณสุข พ.ศ. 2535 ซึ่งมุ่งเน้นการบริการให้ประชาชนอยู่ในสภาพสิ่งแวดล้อมที่ดีเอื้อต่อการดำรงชีวิตได้อย่างปกติสุข ดังนั้น เมื่อมีกรณีการแจ้งเรื่องราวหรือร้องทุกข์อันมีลักษณะที่เกี่ยวข้องกับสภาพสิ่งแวดล้อมที่มีเหตุเดือดร้อนรำคาญ เช่น กลิ่นเหม็น เสียงดัง กองสาธารณสุขและสิ่งแวดล้อมจึงมีหน้าที่เร่งดำเนินการตรวจสอบและแก้ไขเหตุเดือดร้อนรำคาญนั้นเพื่อแก้ไขปัญหาให้ประชาชนโดยเร็ว

**3. วัตถุประสงค์**

 3.1 เพื่อรับแจ้งปัญหาความเดือดร้อนของประชาชนในพื้นที่เกี่ยวกับเหตุเดือดร้อนรำคาญตามพระราชบัญญัติการสาธารณสุข พ.ศ. 2535 และจะได้แก้ไขปัญหาได้อย่างถูกต้องรวดเร็ว

 3.2 เพื่อเป็นการบริการประชาชนให้อยู่ในสภาพแวดล้อมที่ดีเสมอ

 3.3 เพื่อเป็นการกำหนดขั้นตอนการดำเนินงานของเจ้าหน้าที่

**4. เป้าหมาย**

 รับแจ้งเรื่องร้องเรียน/ร้องทุกข์เกี่ยวกับเหตุเดือดร้อนรำคาญ จากประชาชนในพื้นที่เทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 6.1 จัดทำคำสั่งแต่งตั้งเจ้าหน้าที่ผู้รับผิดชอบดำเนินการเกี่ยวกับเหตุเดือดร้อนรำคาญ (เจ้าหน้าที่ภายในกองสาธารณสุขและสิ่งแวดล้อม)

 6.2 เผยแพร่ประชาสัมพันธ์ให้ประชาชนทราบช่องทางในการแจ้งเหตุเดือดร้อนรำคาญ

 6.3 รับแจ้งโดยตรงหรือรับเรื่องผ่านศูนย์รับเรื่องราวร้องทุกข์เทศบาลตำบลหนองกราด

 6.4 ดำเนินการออกตรวจพื้นที่เรื่องร้องเรียน/ร้องทุกข์ และนำเรื่องเสนอต่อคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

 6.5 แจ้งผลการปฏิบัติงานให้ผู้ร้องทราบ 15 วัน นับแต่วันรับแจ้ง

**7. ระยะเวลาดำเนินการ**

 ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ได้แก่ 1) ไปรษณีย์ 2) โทรศัพท์ 3) โทรสาร 4) เว็บไซต์ 5) เฟสบุ๊ค

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองสาธารณสุขและสิ่งแวดล้อม เทศบาลตำบลหนองกราด

**10. ตัวชี้วัด/ผลลัพธ์**

 10.1 มีสถิติจำนวนเรื่องร้องทุกข์/ร้องเรียนเหตุเดือดร้อนรำคาญเป็นประจำทุกเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการสอดส่องดูแลการดำเนินงานของเทศบาลตำบลหนองกราด

 10.2 สามารถดำเนินการแก้ไขปรับปรุงเหตุเดือดร้อนรำคาญตามเรื่องที่ประชาชนแจ้งเหตุหรือร้องเรียน/ร้องทุกข์

 10.3 ออกตรวจพื้นที่และแจ้งผลการดำเนินการให้ผู้ร้องเรียนทราบภายใน 15 วัน

 **3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**ลำดับที่ 3**

**1. ชื่อกิจกรรม : รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**2. หลักการและเหตุผล**

 การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**3. วัตถุประสงค์**

 3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

 3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

 3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

 ผู้ร้องเรียนร้องทุกข์ทุกราย

**5. พื้นที่ดำเนินการ**

 เทศบาลตำบลหนองกราด

**6. วิธีการดำเนินการ**

 ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

 ปีงบประมาณ 2566 – 2570

**8. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**9. งบประมาณดำเนินการ**

 ไม่ใช้งบประมาณ

**10.ตัวชี้วัด/ผลลัพธ์**

 10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

 10.2 ใช้เป็นแนวทางปฏิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**ลำดับที่ 1**

**1. ชื่อมาตรการ : แต่งตั้งคณะกรรมการสนับสนุนการจัดทำแผนพัฒนาเทศบาลตำบลหนองกราด**

**2. หลักการและเหตุผล**

 ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

 ดังนั้น เพื่อให้เทศบาลตำบลหนองกราดในฐานะองค์กรปกครองส่วนท้องถิ่นรูปแบบเทศบาล มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 จึงแต่งตั้งคณะกรรมการสนับสนุนการจัดทำแผนพัฒนาเทศบาลตำบลหนองกราดขึ้น

**3. วัตถุประสงค์**

 เพื่อส่งเสริมให้บุคลากรของเทศบาลตำบลหนองกราด และตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนพัฒนาท้องถิ่นสี่ปีเทศบาลตำบลหนองกราด ให้สอดคล้องกับประเด็นหลักการพัฒนาที่ประชาคมเทศบาลตำบลหนองกราด และคณะกรรมการพัฒนาเทศบาลตำบลหนองกราด กำหนดด้วยความถูกต้อง โปร่งใส และสุจริต

**4. เป้าหมาย/ผลผลิต**

 คณะกรรมการสนับสนุนการจัดทำแผนพัฒนาเทศบาลตำบลหนองกราด จำนวน ๑5 คน

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 จัดประชุมคณะกรรมการชุมชน เพื่อคัดเลือกผู้แทนประชาคมของเทศบาลตำบลหนองกราด

**7. ระยะเวลาดำเนินการ**

 แต่งตั้งคณะกรรมการสนับสนุนการจัดทำแผนพัฒนาเทศบาลตำบลหนองกราด เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7(2) และข้อ 9 ที่กำหนด

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 เทศบาลตำบลหนองกราด มีคณะกรรมการสนับสนุนการจัดทำแผนพัฒนาเทศบาลตำบลหนองกราด เพื่อเป็นองค์กรในการยกร่างหรือจัดทำร่างแผนพัฒนาท้องถิ่นสี่ปีเทศบาลตำบลหนองกราด เพื่อใช้เป็นแผนพัฒนาในการพัฒนาเทศบาลตำบลหนองกราด ความต้องการของประชาคมและชุมชนในเขตเทศบาลตำบลหนองกราด ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**ลำดับที่ 2**

**1. ชื่อโครงการ : โครงการประชาคมเพื่อทบทวนและจัดทำแผนพัฒนาท้องถิ่น**

**2. หลักการและเหตุผล**

 กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ เทศบาลตำบลหนองกราด จึงได้จัดทำโครงการ ประชุมประชาคม ประจำปี ขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**3. วัตถุประสงค์**

 เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปีงบประมาณ อีกทางหนึ่งด้วย

**4. เป้าหมาย**

 ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชน อาสาสมัครสาธารณสุข สมาชิกสภาเทศบาล ตลอดจนประชาชนทั่วไป

**5. วิธีดำเนินการ**

 5.1 ติดต่อ ประสานงานกับเจ้าของสถานที่

 5.2 แต่งตั้งคณะทำงาน

 5.3 วางแผนกำหนด วัน เวลา สถานที่

 5.4 เสนอโครงการเพื่อขออนุมัติงบประมาณจากเทศบาลตำบลหนองกราด

 5.5 ดำเนินโครงการตามวัน เวลา ที่กำหนด

**6. ระยะเวลาการดำเนินการ**

 (ปีงบประมาณ 25๖6– 2570)

**7. งบประมาณ**

 ไม่มีงบประมาณ

**8. ผู้รับผิดชอบโครงการ**

 สำนักปลัด เทศบาลตำบลหนองกราด

**9. ตัวชี้วัด/ผลลัพธ์**

 ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

**3.3.2 ดำเนินการให้ประชาชนมีส่วนร่วมในการจัดหาพัสดุ**

**ลำดับที่ 3**

**1. ชื่อโครงการ : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**2. หลักการและเหตุผล/ที่มาของโครงการ**

 ตามที่เทศบาลตำบลหนองกราดได้ดำเนินการตามข้อบัญญัติงบประมาณรายจ่ายประจำปี ในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในเทศบาลตำบลหนองกราด

**3. วัตถุประสงค์**

 เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับเทศบาลตำบลหนองกราด อย่างแข็งขันสำหรับการทำงานของเทศบาลตำบลหนองกราดได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วม กับมาตรการการป้องกันการทุจริตในเทศบาล นั่นคือได้ทำหน้าที่อย่างถูกต้อง

**4. เป้าหมาย**

 ตัวแทนประชาคมชุมชน ทั้ง 8 ชุมชนๆละ 2 คน

**5. วิธีการดำเนินการ**

 5.1 ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับเทศบาลตำบลหนองกราด สำหรับการทำงานของเทศบาลตำบลหนองกราด ได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับเทศบาลตำบลหนองกราด ในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคาเป็นคณะกรรมการตรวจรับพัสดุเป็นกรรมการตรวจการจ้าง ฯลฯ

 5.2 มีการให้มีความรู้ความเข้าใจตัวแทนประชาคมเรื่องระเบียบฯว่าด้วยการพัสดุ เพื่อเรียนรู้ทำความเข้าใจระเบียบต่าง ๆ จะได้ปฏิบัติได้อย่างถูกต้อง

**6. ระยะเวลาการดำเนินการ**

 ดำเนินการทุกปีงบประมาณ

**7. งบประมาณดำเนินการ**

 ไม่ใช้งบประมาณ

**8. ผู้รับผิดชอบโครงการ**

 สำนักปลัดเทศบาลและกองคลัง เทศบาลตำบลหนองกราด

**9. ตัวชี้วัด/ผลลัพธ์**

 9.1 ภาคประชาชนมีส่วนร่วมในการดำเนินงานและตรวจสอบการดำเนินงานของเทศบาลตำบลหนองกราด

 9.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

**ลำดับที่ 4**

**1. ชื่อกิจกรรม : กิจกรรมการประเมินผลการปฏิบัติราชการของเทศบาลตำบลหนองกราด**

**2. หลักการและเหตุผล**

 ด้วยกรมส่งเสริมการปกครองท้องถิ่นกำหนดให้เทศบาลในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการของเทศบาลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการของเทศบาล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่าง ๆ ของเทศบาลต่อไป

 ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546และเพื่อให้การประเมินผลการปฏิบัติราชการของเทศบาลตำบลหนองกราด มีการขับเคลื่อนอย่างเป็นรูปธรรม ซึ่งจะส่งเสริมให้เทศบาลมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**3. วัตถุประสงค์**

 3.1 เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

 3.2 เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการของเทศบาลตำบลหนองกราด และเป็นการเฝ้าระวังการทุจริตในการบริหารจัดการตามภารกิจของเทศบาลตำบลหนองกราด

 3.3 เพื่อดำเนินงานให้เป็นไปตามนโยบายของผู้บริหารท้องถิ่นเทศบาลตำบลหนองกราด

**4. เป้าหมาย/ผลผลิต**

 คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 6.1 ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

 6.2 จัดทำโครงการและขออนุมัติโครงการ

 6.3 จัดทำประกาศประชาสัมพันธ์การดำเนินโครงการ

 6.4 จัดทำคำสั่งแต่งตั้งคณะกรรมการติดตามและประเมินผลแผนพัฒนา

๖.๕ จัดทำคำสั่งแต่งตั้งคณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลหนองกราด (ตามหนังสือสั่งการ ที่ มท 0892.4/ว 435 ลงวันที่ 11 ก.พ. 25๔8) ให้คณะกรรมการฯ ดำเนินการดังนี้

1) ประเมินผลการปฏิบัติราชการของเทศบาล ตามหลักเกณฑ์และวิธีการบริหารกิจการบ้านเมืองที่ดี

2) ประเมินผลการปฏิบัติราชการของเทศบาล ปีละ 2 ครั้งเป็นอย่างน้อยแล้วเสนอผลการประเมินให้

เทศบาลตำบลหนองกราดทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่าง ๆ ของเทศบาลตำบลหนองกราด

3) จัดทำแบบประเมินผลและแบบรายงานผลการประเมินการปฏิบัติราชการของเทศบาลสำหรับผล

การปฏิบัติราชการประจำปี

4) ดำเนินการเรื่องอื่น ๆ ตามที่เทศบาลตำบลหนองกราดมอบหมาย

 6.5 ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ

 6.6 การจัดทำแผนการดำเนินงาน

 6.7 การดำเนินโครงการให้เป็นไปตามแผนการดำเนินงาน

 6.8 จัดทำแบบสอบถามวัดความพึงพอใจในการปฏิบัติราชการของหน่วยงานต่าง ๆ ของเทศบาล พร้อมตัวชี้วัด

 6.9 การติดตามและประเมินผล

 6.10 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 เทศบาลตำบลหนองกราด

**10. ตัวชี้วัด/ผลลัพธ์**

ผลการปฏิบัติราชการของเทศบาลตำบลหนองกราดดีขึ้นเมื่อเปรียบเทียบกับปีที่ผ่านมา

\*\*\*\*\*\*\*\*\*\*\*\*\*\*\*\*\*\*\*